*Яз турында җыр яңгырый. Балалар тезелеп залга керәләр. Тезелеп басалар.*

*Тәрбияче*: Яз җитүгә кошлар кайта

Ерак юллардан арып.

Туган якка язлар килә

Яшел күлмәген киеп.

Елгалардан бозлар китә

Биек ярлардан ташып.

Бар табигать уяна

Дөньяны ямьгә төреп.

***Җыр*** *“* ***Яз җитә” Җ.Фәйзи муз. Ф.Кәрим шиг.***

*Тәрбияче:* “ Яз җитте” дип сыерчыклар

Куанышып килделәр.

Без оя ясамагач

Моңаешып киттеләр.

Сыерчыгым оя сорап

Кунган тәрәз каршына.

Кайчан оя ясарга дип

Кайгы төште башыма.

***Җыр*** *“* ***Яз килә”Л.Хәйретдинова муз. Халык сүз.***

*Тәрбияче:* Безнең кызлар бик булган,

Бар эшкә өлгерәләр.

Кирәк икән тыпырдап

Хәзер биеп китәләр.

*“* ***Чәчәкләр****”* ***биюе.***

*Тәрбияче*: Әйдәгез әле, балалар, бу чәчәкләр белән бер уйнап алабыз.

*“* ***Чәчәкләр җыю” уены****. (вазаларга кем күберәк чәчкәне җыя)*

*Тәрбияче:* Ә хәзер икенче чәчкәләрне җыябыз, балалар.

***“ Чәчәкләрне дөрес итеп тезеп җыю” уены****. ( ике төрле – василёк Һәм ромашка чәчәкләрен тезергә кирәк. Бу уенда бер юлы дүрт бала уйны ала – парлашып яки ике генә бала).*

*Тәрбияче*: Балагызның берәве сез,

Гаиләнең йөрәге сез,

Иминлекнең терәге сез,

Һәркемнең кирәге сез.

Кадерле әниләр! Сезне бәйрәмегез белән котлыйбыз. Сезгә зур сәламәтлек, бәхет, тынычлыклар телибез!

***Җыр******“ Бәйрәм белән котлыйбыз” Ф.Шәймәрданова сүз. С.Сабирова муз.***

*Тәрбияче:* Балалар, әйдәгез әле курчакларны бизибез. Безнең курчакларыбыз бәйрәмгә барырга җыеналар, ләкин аларның муенсалары боталып беткәннәр. Сез шул муенсаларны хәрбер курчакка үз төсендәгесен элеп куярга тырышасыз.

***Уен*** *“* ***Курчак бәйрәмгә җыена****” ( бу уенга алты курчак кирәк була – һәрберсе үз төсендә: сары, кызыл, ак, яшел, зәңгәр,кара күлмәкләрдә).*

*Тәрбияче:* Көнгә ничә тапкыр “Әни” дибез,

Рәхәт тә соң “ Әни” диюләре.

Шигырьләр һәм җырлар бүләк итик,

Бүләк итик матур биюләр.

***Җырлы бию*** *“* ***Без биибез” Н. Исәнбәт шиг. Р. Гатауллин муз.***

*1бала:* Әнием йолдызым

Син минем бер генә.

Әнием матурым

Мин сине яратам.

*2бала:* Син әнием минем өчен

Бу дөньяда бер генә.

Елмайганда йөзләреңнән

Бар өйгә нур бөркелә.

*3бала:* Әтиемнең әнисе

Әбием була минем.

Әби генә түгел әле,

Ул минем дәү әнием.

Тәмле ашлар пешерә,

Матур гөлләр үстерә.

Өебезнең нуры ул

Барыбыздан олы ул!

*4бала:* Айдан, кояштан кадерле

Син ул – Әнием.

Иң ягымлы, иң сөйкемле

Син ул – Әнием!

*5бала:* Әнием минем матур

Күзләре якты көләч.

Шундый күңелле була,

Ул өйгә кайтып кергәч.

*6бала:* Маму крепко поцелую,

Обниму мою родную.

Очень я её люблю

Мама – солнышко моё.

*7бала:* Кояш көлә, мин елмаям

8 Март бүген.

Бүген әниләр бәйрәме,

Шуңа күңелем шат минем.

*Тәрбияче*: Әниләр без сезне шушы матур бәйрәм белән котлыйбыз. Гел шундый назлы, олы йөрәкле, сау – сәламәт. Көләч йөзле, гөлләр кебек матур, яшь булып калыгыз һәм бу җыр сезнең өчен бүләк булсын!

***Җыр*** *“* ***Матур зәңгәр чәчәк” М. Андерьянова сүз. Һәм муз.***

*Балалар Әниләренә бүләкләрен бирәләр.*

***Котлау сүзләре.***